Navarra Suma talde parlamentarioari atxikitako foru parlamentari Adolfo Araiz Flamarique jaunak idatzizko eskaera bat egin du (PES-00135), zeinaren bidez Nafarroako Gobernuari, informazioa nahi baitu Nafarroako Suhiltzaileen Zerbitzuan egiturazko orduak egiteari buruz. Nafarroako Gobernuko Lehendakaritzako, Berdintasuneko, Funtzio Publikoko eta Barneko Departamentuak Barne Zuzendaritza Nagusiaren txostena igortzen dizu.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2019ko azaroaren 20an

Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía

1. Zerbitzuko langileek egiturazko zenbat ordu egin dituzte erreskate teknikorako taldea sortu zenetik 2019ko urriaren 15era bitarte?

Erreskate teknikorako taldea 2019ko maiatzaren 1ean hasi zen lanean.

|  |
| --- |
| **ETTak hasieratik egin dituen aparteko orduak** |
| 2019-05-01etik 2019-11-04ra |
| **Ordu-mota** | **Ordu-kopurua** |
| Aparteko orduak | 5.140,30 |
| Jaiegunetako aparteko orduak | 5.224,00 |
|  | **10.364,30** |

2. Zerbitzuko langileek egiturazko zenbat ordu egin dituzte azken anbulantzia erosi zenetik 2019ko urriaren 15era bitarte?

Ulertuta Erdialdeko Iruñea Parkeko anbulantzia-zerbitzuaren hasierari buruz ari zarela, 2016ko urtarrilaren 1etik 2019ko azaroaren 4ra bitarteko aldia zehazten dute datuek.

|  |
| --- |
| **Aparteko orduak Trinitarioetako anbulantzia zerbitzua hasi zenetik** |
| 2016-06-01etik 2019-11-04ra |
| **Ordu-mota** | **Ordu-kopurua** |
| Aparteko orduak | 11.503,02 |
| Jaiegunetako aparteko orduak | 11.873,17 |
| Egiturazko orduak, 51/2016 Foru Dekretua | 13.674,83 |
|  | **37.051,02** |

3. Zerbitzuko langileek zenbat ordu egin dituzte 2016tik 2019ra bitarte parkeak irekita mantentzeko behar diren gutxienekoak betetzeko? Zer parketan egin behar izan ziren ordu horiek?

Aurreko atalean aipatutako orduak, zeren eta bai aparteko orduak, bai jaiegunetako aparteko orduak, bai egiturazko orduak gutxienekoak betetzeko egiten baitira, kasu jakin batzuetan izan ezik (ez da % 1era iristen), zeinetan erreklutamenduen bidez egiten baitira prebentziorako erretenak egiteko.

Bestalde, ezin dugu zehaztu zein parketan ari ziren aparteko orduak egiten, aplikazio informatikoek suhiltzailearen informazioa baino ez digutelako ematen. Hau da, egindako aparteko orduak norberaren lanpostuari lotuta daude, eta, beraz, norberaren destinoko parkeari; beraz, ezin dugu ikusi nor zein parketara mobilizatu den.

4. 2016tik gaur bitarte zenbat egunetan ezin izan dira gutxienekoak bete? Zer parketan gertatu zen hori?

Aurreko atalean azaldu dudan bezala, Zerbitzua ez dago teknologikoki prestatuta horri buruzko informazio zehatza emateko, eta Langileen Atalean eta Unitatean ez du behar adina langilerik hori gauzatzeko.

5. Zerbitzuko langileek egiturazko zenbat ordu egin dituzte Nafarroako Suhiltzaileen Zerbitzuari atxikitako langileen egiturazko orduak arautzen dituen 51/2016 Foru Dekretuaren babesean dekretua indarrean sartu zenetik 2019ko urriaren 15era bitarte?

2016-08-05ean indarrean sartu zenetik 2018-12-31ra arte 13.674,83 egiturazko ordu egin dira.

6. Zenbat suhiltzailek egin dituzte egiturazko orduak 51/2016 Foru Dekretuaren babesean?

223 pertsonak (kaboak eta suhiltzaileak) hartu dute parte.

Iruñean, 2019ko azaroaren 8an

Barneko zuzendari nagusia: María Amparo López Antelo